**Question & Answer for H.S. 2nd Year’ 2021**

**Sub: Political Science**

**Group-B**

**Unit-1**

**Q:** Explain briefly about the nature of Congress dominance at the national level.

(ৰাষ্ট্ৰীয় পৰ্যায়ত কংগ্ৰেছৰ প্ৰকৃতি সম্পৰ্কে চমুকৈ বিশ্লেষণ কৰা)-4 (2014)

**Ans:**  আমি যদি পৃথিৱীৰ চাৰিওফালে দৃষ্টিপাত কৰোঁ তেনেহ’লে এক দলৰ আধিপত্য থকাৰ উদাহৰণ ভালেমান দেখিবলৈ পাম ।চীন, কিউবা আৰু চিৰিয়া আদিৰ সংবিধানে মাত্ৰ এটা দলৰ শাসনহে অনুমোদন কৰিছে । আন কিছুমান দেশ যেনে-ম্যানমাৰ, বেলাৰুচ, ইজিপ্ত আৰু এৰিত্ৰিয়া আদি একদলীয় ৰাষ্ট্ৰ ।কিন্ত এনে দেশৰ একদলীয় শাসন আৰু ভাৰতৰ একদলীয় শাসনৰ প্ৰকৃতিৰ লগত বেলেগ ।বহুবিলাক ৰাজনৈতিক দলে মুক্ত আৰু নিকা নিৰ্বাচনত প্ৰতিদ্বন্দিতা কৰে যদিও কংগ্ৰেছে ৰাজ্যিক বিধান সভাৰ লগতে ৰাষ্ট্ৰীয় পৰ্যায়ত এখনৰ পাছত সিখন নিৰ্বাচনত জয়যুক্ত হৈ আছে ।

কংগ্ৰেছৰ অসাধাৰণ কৃতকাৰ্যতাৰ মূল বিচাৰি আমি স্বাধীনতা আন্দোলনৰ সময়লৈ যাব লাগিব। জাতীয় আন্দোলনৰ মূল আছিল কংগ্ৰেছ ।স্বাধীনতা সংগ্ৰামৰ বহু নেতাই কংগ্ৰেছৰ প্ৰাৰ্থী হিচাপে নিৰ্বাচনত প্ৰতিদ্বন্দিতা কৰিছিল ।কংগ্ৰেছ আগৰ পৰাই এটা সুসংবদ্ধ দল কিন্তু বাকী কোনো দল সুসংবদ্ধ হ’ব পৰা নাছিল ।কংগ্ৰেছে আগতেই নিৰ্বাচনৰ অভিযান চলাইছিল ।প্ৰকৃতাৰ্থত বহু দল স্বাধীনতাৰ সময়ত বা থিক পাছতেই গঠন হৈছিল ।ফলত কংগ্ৰেছে আটাইখিনি সুবিধা লাভ কৰিছিল ।স্বাধীনতা সংগ্ৰামৰ সময়ত কংগ্ৰেছ দল সমগ্ৰ দেশতে বিয়পি আছিল আৰু তৃণমূল পৰ্যায়ৰ পৰা ইয়াৰ সংগঠন আছিল ।তদুপৰি কংগ্ৰেছ হ’ল এটা সুসংগঠিত দল কিন্তু বাকী দল বিলাক তেনে সুসংগঠিত নহয় ।একেদৰে দেশখনৰ সকলো শ্ৰেণীৰ লোকক প্ৰতিনিধিত্ব কৰিবলৈ সক্ষম হোৱা হেতুকে এই দলে 1952 চনৰ পৰা 1977 চনলৈ কেন্দ্ৰত একেৰাহে চৰকাৰ গঠন কৰিবলৈ সক্ষম হৈছিল ।